ΣΥΜΦΩΝΙΑ υπό μορφή ανταλλαγής επιστολών για την παράταση της προσαρμογής της συμφωνίας που έχει συναφθεί μεταξύ της Ευρωπαϊκής Οικονομικής Κοινότητας και της Αργεντινής σχετικά με το εμπόριο κρέατος προβάτου, αμνού και αιγός

Α. Επιστολή της Κοινότητας

Κύριε,

Έχω την τιμή να αναφερθώ στην ανταλλαγή επιστολών που αποτελεί συμφωνία μεταξύ της Κοινότητας και της Αργεντινής για την προσαρμογή της κύριας συμφωνίας που συνήφθη το 1980 μεταξύ της Κοινότητας και της Αργεντινής σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που αποτελεί το αντικείμενο της προαναφερθείσας ανταλλαγής επιστολών να εξακολουθήσει να ισχύει μετά τις 31 Δεκεμβρίου 1992 με τις κάτωθι τροποποιήσεις:

1. Η ρήτρα 1 παράγραφος Α της συμφωνίας αντικαθίσταται από το ακόλουθο κείμενο: "Στη ρήτρα 2 της κύριας συμφωνίας, όπως τροποποιήθηκε από τη ρήτρα 6 της κύριας συμφωνίας, το ανώτατο όριο των 23 000 τόνων που αντιπροσωπεύει το ετήσιο ανώτατο όριο, εκφρασμένο σε μετρικούς τόνους της συνολικής ποσότητας των ετήσιων εισαγωγών κρέατος προβάτου, αμνού και αιγός από την Αργεντινή στην Κοινότητα, θεωρείται ότι έχει αντικατασταθεί από το όριο των 19 000 τόνων. Το ανώτατο όριο θεωρείται ότι περιλαμβάνει μέγιστη ποσότητα, το 1989, 1 000 μετρικών τόνων κρέατος αμνού που εισήχθη στην Ευρωπαϊκή Κοινότητα από την Αργεντινή υπό μορφή που δεν έχει ποτέ καταψυχθεί, μέγιστη ποσότητα 1 200 μετρικών τόνων για το 1990, μέγιστη ποσότητα 1 400 μετρικών τόνων για το 1991, μέγιστη ποσότητα 1 600 μετρικών τόνων για το 1992 και μέγιστη ποσότητα 1 800 μετρικών τόνων για το 1993".

2. Στη ρήτρα 4 της συμφωνίας, οι λέξεις "μέχρι τις 31 Δεκεμβρίου 1993" αντικαθιστούν τις λέξεις "μέχρι τις 31 Δεκεμβρίου 1992".

3. Στην παράγραφο 5 του παραρτήματος, ο όρος "1993" αντικαθιστά τον όρο "1992".

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να αποτελέσουν μαζί συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Αργεντινής στο θέμα αυτό.

Με εξαιρετική εκτίμηση

Εξ ονόματος του Συμβουλίου των Ευρωπαϊκών Κοινοτήτων

Β. Επιστολή της κυβέρνησης της Αργεντινής

Κύριε,

Έχω την τιμή να σας γνωστοποιήσω τη λήψη σημερινής σας επιστολής η οποία έχει ως εξής:

"Έχω την τιμή να αναφερθώ στην ανταλλαγή επιστολών που αποτελεί συμφωνία μεταξύ της Κοινότητας και της Αργεντινής για την προσαρμογή της κύριας συμφωνίας που συνήφθη το 1980 μεταξύ της Κοινότητας και της Αργεντινής σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που αποτελεί το αντικείμενο της προαναφερθείσας ανταλλαγής επιστολών να εξακολουθήσει να ισχύει μετά τις 31 Δεκεμβρίου 1992 με τις κάτωθι τροποποιήσεις:

1. Η ρήτρα 1 παράγραφος Α της συμφωνίας αντικαθίσταται από το ακόλουθο κείμενο: "Στη ρήτρα 2 της κύριας συμφωνίας, όπως τροποποιήθηκε από τη ρήτρα 6 της κύριας συμφωνίας, το ανώτατο όριο των 23 000 τόνων που αντιπροσωπεύει το ετήσιο ανώτατο όριο, εκφρασμένο σε μετρικούς τόνους της συνολικής ποσότητας των ετήσιων εισαγωγών κρέατος προβάτου, αμνού και αιγός από την Αργεντινή στην Κοινότητα, θεωρείται ότι έχει αντικατασταθεί από το όριο των 19 000 τόνων. Το ανώτατο όριο θεωρείται ότι περιλαμβάνει μέγιστη ποσότητα, το 1989, 1 000 μετρικών τόνων κρέατος αμνού που εισήχθη στην Ευρωπαϊκή Κοινότητα από την Αργεντινή υπό μορφή που δεν έχει ποτέ καταψυχθεί, μέγιστη ποσότητα 1 200 μετρικών τόνων για το 1990, μέγιστη ποσότητα 1 400 μετρικών τόνων για το 1991, μέγιστη ποσότητα 1 600 μετρικών τόνων για το 1992 και μέγιστη ποσότητα 1 800 μετρικών τόνων για το 1993".

2. Στη ρήτρα 4 της συμφωνίας, οι λέξεις "μέχρι τις 31 Δεκεμβρίου 1993" αντικαθιστούν τις λέξεις "μέχρι τις 31 Δεκεμβρίου 1992".

3. Στην παράγραφο 5 του παραρτήματος, ο όρος "1993" αντικαθιστά τον όρο "1992".

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να αποτελέσουν μαζί συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Αργεντινής στο θέμα αυτό."

Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.

Με εξαιρετική εκτίμηση

Εξ ονόματος της κυβέρνησης της Αργεντινής